Жаз-табиғаттың әсем күйге еніп, барлық еңбекші қауымның демалысқа шығатын уақыты. 25-мамырдан кейін балаларыңыздың демалысы пайдалы әрі қызықты өтуі үшін "Балдаурен" жазғы лагері қызмет жасайды. "Балдаурен" жазғы лагерінде 12 тәрбиеші қызмет атқарады. Лагерь басшысы Рысқұлова Арайлым Рысқұлқызының ұйымдастыруымен балаларға әр күнге арналған арнайы бағдарлама құрылған. Лагерьде ойын түрінде ұйымдастырылған ағылшын және орыс тілі сабақтары жүргізіледі.Сонымен қатар лагерь 5 уақыт тамақтану және тәтті ұйқымен қамтамасыз етеді.

1-маусым лагерьдің ашылу салтанатынан кейін көзді ашып-жұмғанша 120 баладан құрылған 1-лек "Шуақ","Солнышко", "Қарлығаш", "Күнбағыс", "Жұлдыз" топтары өз демалысын аяқтады. Күнделікті бағдарламадан бөлек балалар Ұлттық кітапхана,хайуанаттар бағы, Cinema кинотеатрларында демалыстың сәнін одан әрмен көркейте түсті. Лагерьдің соңғы күнінде түрлі ұйымдастырылған іс-шаларда белсене қатысқан топ бүлдіршіндері түрлі номинациялар бойынша марапатталды. Алда әлі де қызыққа толы 2-лек балаларымен өтетін қызықты демалыс күндері күтілуде.